রিয়াল মাদ্রিদের হোম ও অ্যাওয়ে জার্সি আগেই প্রকাশিত হয়েছে। আনুষ্ঠানিকভাবে এবার তৃতীয় জার্সিটিও বেরিয়ে গেল। জার্সির রং কোরাল পিংক। সমুদ্রে ভাসমান প্লাস্টিকের আবর্জনা থেকে বানানো হয়েছে রিয়ালের নতুন জার্সিটি। সমুদ্রের আবর্জনা থেকে জার্সি তৈরির কারণ কী? নিত্যিদিন আবর্জনার পরিমাণ বেড়েই চলেছে। এই কারণেই মাদ্রিদের এমন নতুন উদ্যোগ। 

এই বিষয়ে অন্যান্য খবর

৯ বছরের সম্পর্ক শেষ। রোনাল্ডোকে নিয়ে প্রশ্নের ঝড় 



সমুদ্রে ভাসমান প্লাস্টিকের আবর্জনা নিয়ে অনেক দিন ধরেই পরিবেশবাদীরা সচেতনতা গড়ার চেষ্টা করে চলেছেন। ফেলে দেওয়া বোতলগুলো প্রাকৃতিক ভারসাম্য নষ্ট করছে। এই জন্য অ্যাডিডাস কোম্পানি ফেলে দেওয়া বোতল থেকেই তৈরি করেছে বিশেষ এক ধরনের জার্সি। এর আগেও এই ধরনের জার্সি পরে নেমেছে রিয়াল। এবার গোটা মরসুমেই এই জার্সি পরে খেলবে রিয়াল মাদ্রিদ। এই জার্সির কলারে একটি স্ট্রিপ থাকছে, তাতে লেখা রয়েছে ‘সাগরের জন্য’।